Коран глава 90
КРАЈДато у Меки. — 20 стихова.
У име Бога благога и милосрднога.

1. Ја се нећу клети овијем крајем,

2. Земљом у коју си дошао да станујеш;

3. Ни оцем ни дјететом.

4. Ми смо створили човјека у биједи.

5. Замишља ли он да нико није јачи од њега?

6. Он узвикује: Ја сам потрошио огромно много?

7. Мисли ли он да га нико не види?

8. Нијесмо ли му ми дали два ока,

9. Језик и двије губице?

10. Нијесмо ли га довели на два велика пута (добри и зли)?

11. Па ипак, он још није сишао низбрдицу.

12. Ко може казати шта значи низбрдица?

13. Низбрдица значи: откупљивати заробљенике,

14. Хранити, у гладне дане,

15. Сироче које је наш ближњи,

16. Или у Бога који је огрезнуо у немаштини,

17. А који је осим тога из броја онијех који вјерују и узајамно се подстичу на стрпљење, који се подстичу на сажаљење.

18. Сви ти биће људи с десна на дан страшнога суда.

19. Они који не узвјерују у наше знакове биће људи с лијева;

20. Изнад њих простираће се ватра.

Коран у преводу Миће Љубибратића